চেস্কে বুদেজোভিসে
চেস্কে বুদেজোভিসে (চেক উচ্চারণ: [ˈt͡ʃɛskɛː ˈbuɟɛjovɪt͡sɛ]; জার্মান: Budweis বা Böhmisch Budweis; বা ইংরেজিতে Budweis-ও বলা হয়) চেক প্রজাতন্ত্রে অবস্থিত একটি সংবিধিবদ্ধ শহর (Statutory city)। দক্ষিণ বোহেমিয় অঞ্চলের বৃহত্তম এবং এই অঞ্চলের রাজনৈতিক এবং অর্থনৈতিক রাজধানী এই শহরে চেস্কে বুদেজোভিসের রোমান ক্যাথলিক ডাইওসিজ, দক্ষিণ বোহেমিয়া বিশ্ববিদ্যালয় এবং দ্য একাডেমি অব সায়েন্স প্রভৃতি স্থাপনার অবস্থান রয়েছে। শহরটি ভিটাভা নদীর একটি উপত্যকার কেন্দ্রের সাথে মালসের সঙ্গমস্থলে অবস্থিত। চেস্কে বুদেজোভিসে বোহেমিয়ার ঐতিহাসিকভাবে গুরুত্বপূর্ণ প্রদেশে অবস্থিত। অনেকেই এর সাথে মোরাভেস্কে বুদেজোভিসেকে মিলিয়ে ফেলেন, যা কিনা মোরাভিয়াতে অবস্থিত।